stanford-oval/wikipedia huggingface dataset:
Yeah!
הצלחה

השיר נכנס לראשונה למצעד הבילבורד הוט 100 במקום ה-53 ב-13 בינואר 2004, עוד לפני צאתו הרשמית שבועיים לאחר מכן. ב-2 במרץ, השיר הגיע לפסגת המצעד ונשאר במיקום זה למשך 12 שבועות רצופים. השיר הפך לסינגל הרביעי של אשר שהגיע למקום הראשון במצעד, הראשון של ליל ג'ון והשני של לודאקריס, והוא נשאר במצעד למשך 45 שבועות. הוא היה לשיר המושמע ביותר בארצות הברית לשנת 2004, כאשר Nielsen Broadcast Data דיווחה כי השיר קיבל סך של 496,805 השמעות. הסינגל זכה בתואר הפלטינה מאיגוד תעשיית ההקלטות האמריקאי ב-11 ביוני 2006 על מכירת מיליון עותקים. במצעד כל הזמנים של הבילבורד הוט 100, דורג השיר במקום ה-11.
השיר זכה בפרס גראמי לביצוע הראפ/שירה הטוב ביותר בטקס פרסי גראמי ה-47, והועמד לקטגוריית הקלטת השנה בטקס זה.
הצלחה > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 31 |  |
וידאו קליפ

מיסטר איקס, לשעבר ליטל איקס, ביים בעבר וידאו קליפים לסינגלים של אשר, "U Don't Have to Call" ו-"U Got It Bad". מיסטר איקס אמר שהשיר הזכיר לו קרני לייזר. אשר ומיסטר איקס שילבו רעיונות ליצירת קליפ ריקוד עבור השיר. פיתוח הקליפ בוצע על ידי האופן בו אשר רצה להצטייר בקליפ, במיוחד על ידי הצגת תנועות הריקוד שלו. הקליפ צולם בגלריה לאמנות פנויה בלוס אנג'לס במשך יומיים. כאשר צילומי הקליפ החלו, מיסטר איקס נזכר בקליפ "Rock with You" של מייקל ג'קסון משנת 1979, והשתמש בו כרפרנס.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  יוון | IFPI Greece | 6 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 13 |  |
|  סקוטלנד | מצעד הסינגלים הסקוטי | 2 |  |
|  פולין | ZPAV | 30 |  |
|  פינלנד | המצעדים הפיניים הרשמיים | 17 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 8 |  |
|  צרפת | SNEP | 1 |  |
|  קרואטיה | טופ ליסטה | 6 |  |
|  רומניה | מצעד השירים הרומני | 5 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  2004> מדינה |   ‏‏‏  2004> מצעד |   ‏‏‏  2004> מיקום שיא |   ‏‏‏  2004>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 28 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 2 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 5 |  |
|  ולוניה | אולטראטופ 40 | 5 |  |
|  ניו זילנד | המצעד הניו זילנדי הרשמי | 2 |  |
|  פלנדריה | אולטראטופ 50 | 10 |  |
|  צרפת | SNEP | 26 |  |
|  שוודיה | סוורייטופליסטן | 12 |  |
|  שווייץ | המצעד השווייצרי | 4 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B | 49 |  |
מיקומי שיא > מצעדי עשור

|   ‏‏‏  2000–2009> מדינה |   ‏‏‏  2000–2009> מצעד |   ‏‏‏  2000–2009> מיקום שיא |   ‏‏‏  2000–2009>  |
| --- | --- | --- | --- |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 70 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 16 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×9 | 630,000 |
| אוסטריה (IFPI Austria) | זהב | 15,000 |
| בלגיה (BEA) | פלטינה | 50,000 |
| קנדה (Music Canada) | פלטינה | 10,000 |
| דנמרק (IFPI Danmark) | פלטינה | 90,000 |
| גרמניה (BVMI) | פלטינה ×2 | 600,000 |
| איטליה (FIMI) | פלטינה | 70,000 |
| יפן (RIAJ) | זהב | 100,000 |
| ניו זילנד (RMNZ) | פלטינה ×2 | 20,000 |
| נורווגיה (IFPI Norway) | פלטינה | 10,000 |
| שוודיה (GLF) | זהב | 10,000 |
| שווייץ (IFPI Switzerland) | זהב | 20,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה | 4,670,159 |
הערות שוליים

↑  כריסטופר ברידג'ס, ג'יימס פיליפס, ג'ונתן סמית', לה-מרקיס ג'פרסון, פטריק סמית', ג'ון שון גארט
↑  Reid, Shaheem. "Usher: King Me – Part 3". MTV News. Viacom Media Networks. אורכב מ-המקור ב-19 בינואר 2008. נבדק ב-2 במרץ 2008. {{cite news}}:  (עזרה)
↑  Aswad, Jem (26 במרץ 2004). "Confessions (2004): Usher". Entertainment Weekly. Time Warner. נבדק ב-2 במרץ 2008. {{cite journal}}:  (עזרה)
↑  Shepherd, Julianne (18 באוגוסט 2006). "Soul Bounce: Crunk 'n' B 101". MTV News. Viacom Media Networks. נבדק ב-12 באוגוסט 2012. {{cite web}}:  (עזרה)
↑  Usher – Yeah!, Musicnotes.com. Sony/ATV Music Publishing
↑  "Billboard Hot 100". αCharts. 13 בינואר 2004. אורכב מ-המקור ב-23 בפברואר 2008. נבדק ב-2 במרץ 2008. {{cite web}}:  (עזרה)
↑  "Billboard Hot 100". αCharts. 2 במרץ 2004. אורכב מ-המקור ב-20 בינואר 2008. נבדק ב-2 במרץ 2008. {{cite web}}:  (עזרה)
1 2  "Usher featuring Ludacris and Lil Jon – Yeah". αCharts. נבדק ב-2 במרץ 2008. {{cite web}}:  (עזרה)
↑  Vineyard, Jennifer (5 בינואר 2005). "Usher's 'Yeah!' Was Most Played Song Of 2004". MTV News. Viacom Media Networks. נבדק ב-2 במרץ 2008. {{cite news}}:  (עזרה)
↑  "The Billboard Hot 100 All-Time Top Songs". Billboard. Prometheus Global Media. 2008. נבדק ב-19 באוקטובר 2008. {{cite journal}}:  (עזרה)
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
1 2  Kaufman, Gil (24 באוגוסט 2004). "Usher's 'Yeah!' A Nod To That Other Laser-Filled Video: VMA Lens Recap". MTV News. Viacom Media Networks. נבדק ב-5 במרץ 2008. {{cite news}}:  (עזרה)
↑  Year-end Charts – Hot R&B Songs, בילבורד, ‏2024
| --- | --- |
בקרת זהויות :  MusicBrainz release group: 5f9288b9-4d5d-335c-90ee-c7359db7c5f0  MusicBrainz work: 5cb6dc42-5cc2-42c8-af15-f4f8806e3cf0
ז'אן-ז'וזף דה מונדונוויל

| --- | --- |

 לידה:  1711 נרבון, צרפת 
 פטירה:  8 באוקטובר 1772 (בגיל 61 בערך) Belleville, צרפת 
 מוקד פעילות:  צרפת 
 זרם:  מוזיקה קלאסית, המוזיקה הקלאסית בתקופת הבארוק 
 סוגה:  מוזיקה קלאסית, אופרה, מוזיקה ליטורגית 
 שפה מועדפת:  צרפתית, אוקסיטנית 
 כלי נגינה:  כינור 
 בן או בת זוג:  Anne-Jeanne Cassanéa de Mondonville 
 
ז'אן-ז'וזף קאסנאה דה מונדונוויל (בצרפתית: Jean-Joseph Cassanéa de Mondonvillee 25 בדצמבר 1711 – 8 באוקטובר 1772 בבלוויל ליד פריז) היה כנר ומלחין צרפתי.
דה מונדונוויל היה בן תקופתו הצעיר של ז'אן-פיליפ ראמו ונהנה מהצלחה רבתי בזמנו. פייר-לואי דאקן (בנו של המלחין לואי קלוד דאקן אמר: "אם לא אוכל להיות ראמו, ארצה מעל לכל להיות מונדונוויל".)
דה מונדונוויל הביא, יחד עם ז'אק אובר וז'אן-מארי לקלייר, את תבליני הווירטואוזיות הכנרית של איטליה אל תפריט המוזיקה הצרפתית של תקופתו.
קורות חייו

מונדונוויל נולד בנארבון בדרום-מערב צרפת למשפחת אצולה שירדה מנכסיה. ב-1733 עבר לפריז, שם זכה בחסות פילגש המלך מאדאם דה פומפדור והתמנה לכמה משרות מוזיקליות, בהן כנר ב"קונסר ספיריטואל".
אופוס 1 שלו היה כרך סונאטות לכינור שיצא לאור ב-1733. הוא היה לכנר בקאפלה ובלשכה המלכותית וניגן ב-100 קונצרטים; כמה מן "המוטטים הגדולים" שלו בוצעו גם הם באותה שנה ונחלו הצלחה בלתי מבוטלת. הוא התמנה ב-1740 לסגן-מנהל וב-1744 למפקח על הקאפלה המלכותית. מונדונוויל כתב והפיק אופרות לבית האופרה ומוטטים גדולים לקונסר ספיריטואל ועמד בקשר עם Théatre des Petits-Cabinets, ובמקביל המשיך בקריירה של כנר כל שנות ה-40' של המאה ה-18. ב-1755 התמנה למנהל בקונסר ספיריטואל לאחר מותו של פנקראס רואייה. הוא מת בבלוויל בגיל 60.
יצירותיו > מוזיקת קודש

בין 1734 ל-1755 חיבר מונדונוויל 17 "מוטטים גדולים", שרק תשעה מהם שרדו. המוטט "וניטה אקזולטמוס דומינו" ("לכו נרננה לה'"), שיצא לאור ב-1740, זיכה אותו במשרת Maître de musique de la Chapelle (ממונה על המוזיקה בקאפלה). הודות לשליטתו הן במוזיקה תזמורתית והן במוזיקה ווקאלית, הקנה מונדונוויל למוטט הגדול - הסוגה השלטת ברפרטואר המוזיקלי של הקאפלה המלכותית לפני המהפכה - עוצמת גוונים ואיכות דרמטית שלא נודעה לו עד אז.
יצירותיו > אופרות

יצירתו הבימתית הראשונה של מונדונוויל, "איזבה", נחלה אומנם כישלון, אך הוא הצליח בצורות הקלילות יותר של אופרת הבארוק הצרפתית: אופרה-באלט ופסטורלה הרואית. יצירותיו הפופולריות ביותר היו, Titon et l'Aurore, Le carnaval de Parnasse 
ו-Daphnis et Alcimadure', שלה כתב מונדונוויל עצמו את הלברית בניב של מחוז הולדתו, לנגדוק-רוסיון. "טיטו ואורורה" מילאה תפקיד חשוב ב"ריב הליצנים", המחלוקת בין תומכי האופרה הצרפתית למצדדים באופרה האיטלקית, שהסעירה את פריז בראשית שנות ה-50' של המאה ה-18. חברי "הפלג הצרפתי" וידאו, שהצגת הבכורה של "טיטו" תזכה להצלחה מוחצת (יריביהם טענו, שהם הבטיחו תוצאה זו בכך שגדשו את "האקדמיה המלכותית למוזיקה", שם התקיימה ההצגה, בחיילי המלך).
ניסיונו היחיד של מונדונוויל בכתיבת אופרה צרפתית רצינית - הסוגה המוכרת בשם "טרגדיה מוזיקלית" - נחל כישלון. הוא נקט בצעד יוצא הדופן של שימוש חוזר בלברית, "תזיאוס" - ששימש במקור את "אבי האופרה הצרפתית", לולי ב-1675. פעולתו הנועזת של מונדונוויל כשניסה להחליף את המוזיקה האהובה של לולי בזו שלו לא עלתה יפה. הצגת הבכורה בחצר בשנת 1765 התקבלה ברגשות מעורבים והצגה לקהל הרחב כעבור שנתיים הסתיימה בדרישת הקהל להחליפה במקור. עם זאת, מונדונוויל הקדים אך במעט את זמנו; בשנות ה-70' של המאה ה-18 הייתה זו האופנה לכתוב מוזיקה חדשה לטרגדיות של לולי, והדוגמה המפורסמת ביותר לכך היא "ארמידה" של גלוק.
הקלטות של יצירות מאת מונדונוויל

Titon et l'Aurore Les Musiciens du Louvre, מארק מינקובסקי (אראטו, 1992)
Les fêtes de Paphos Les Talens Lyriques, כריסטוף רוסה (Decca L'Oiseau-Lyre, 1997)
Les Grands Motets (Dominus regnavit, In exitu Israel, De profundis) Les Arts Florissants, ויליאם כריסטי (אראטו, 1997)
Venite Exultemus, De Profundis (Grands Motets) Oxford New College Choir, [אדוארד היגינבוטום] (הליוס, 1999)
שש סונאטות אופוס 3 Les Musiciens du Louvre, מארק מינקובסקי (דויטשה גראמופון, 1998)
האריה "Désirs toujours détruits" מתוך "איזבה", בביצוע ורוניק ז'ן, באוסף Tragédiennes", וירג'ין קלאסיקס 2006)
קטעים לצ'מבלו וקול או כינור אופוס 5, ג'ודית נלסון, ויליאם כריסטי, סטנלי ריצ'י (הרמוניה מונדי, 1980)
הערות שוליים

↑  Quoted. in the booklet to Titon et l'Aurore
↑  Biographical information: Viking, various booklet notes
↑  Viking
↑  Booklet notes to Titon et l'Aurore
↑  Viking
| --- | --- |
בקרת זהויות :  NLI: 987007265394805171  PLWABN: 9810694598305606  BIBSYS: 2073220  BNE: XX1320765  BnF: cb126263543 (data)  CANTIC: a20033436  CiNii: DA06662074  GND: 118641131  ICCU: LO1V258785  ISNI: 0000 0000 8387 5224  LCCN: n81061977  LNB: 000140178  MusicBrainz: 61456433-510b-4272-8fa2-1e8d0fa5b712  NKC: jn20000604063  NLA: 36037702  NTA: 096984201  RERO: 02-A003603484  SELIBR: 77655  SNAC: w61r74rw  SUDOC: 027034208  Trove: 1196435  VIAF: 61667881   WorldCat (עם VIAF): 61667881
Family Matters (שיר)

"Family Matters" הוא שיר של הראפר הקנדי דרייק, שיצא לאור ב-3 במאי 2024. זהו שיר דיס המהווה תגובה לשירים שונים, שבמרכזם "Euphoria" של קנדריק לאמאר. דרייק מכוון גם לראפרים פיוצ'ר, מטרו בומין, ריק רוס, דה ויקנד ואייסאפ רוקי.
רקע והרכב

ב-19 באפריל 2024, לאחר שהודלף ברחבי האינטרנט, הוציא דרייק את "Push Ups", שיר דיס המהווה, במרכזו, תגובה לשיר -"Like That" של פיוצ'ר, מטרו בומין וקנדריק לאמאר, מתוך אלבומם המשותף של השניים הראשונים, We Don't Trust You. קרוב לשבועיים לאחר מכן, לאמאר הגיב בדיס משלו בשם "Euphoria", ואף פרסם באינסטגרם ימים ספורים לאחר מכן שיר נוסף, "6:16 in LA", במטרה לזרז את תגובתו של דרייק, אשר הוציא את "Family Matters" פחות מיממה לאחר מכן, בליווי וידאו קליפ. בשיר, דרייק טוען כי אחד מילדיו של לאמאר שייך ביולוגית למנהלו האישי דייב פרי, וכי לאמאר מתעלל במשפחתו. בנוסף ללאמאר, דרייק פונה כנגד אמנים נוספים שהוציאו שירי דיס נגדו, בהם פיוצ'ר ומטרו בומין, שכללו באלבומיהם שירים הכוללים שורות המכוונות כלפי דרייק בביצוע דה ויקנד ואייסאפ רוקי, שגם אליהם מתייחס דרייק בשיר, וכן לריק רוס, שהוציא את הדיס "Champagne Moments" על דרייק.
אחרית דבר

כ-20 דקות בלבד לאחר צאתו של השיר, הגיב קנדריק לאמאר בשיר דיס משלו בשם "Meet the Grahams", המאשים את דרייק, בין היתר, בסחר במין ובנטישת ילדה אותה מסתיר מהציבור.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 11 |  |
|  עולמי | בילבורד גלובל ללא ארצות הברית | 25 |  |
|  אוסטרליה | מצעד הסינגלים האוסטרלי | 26 |  |
|  איסלנד | הפלייליסט | 28 |  |
|  אירלנד | מצעד הסינגלים האירי | 21 |  |
|  ארצות הברית | בילבורד הוט 100 | 7 |  |
|  גרמניה | GfK – טופ 100 | 92 |  |
|  הולנד | מצעד 40 הסינגלים ההולנדיים | 64 |  |
|  הממלכה המאוחדת | מצעד הסינגלים הבריטי | 17 |  |
|  ישראל | היטליסט | 87 |  |
|  ליטא | AGATA | 49 |  |
|  ניו זילנד | המצעד הניו זילנדי הרשמי | 16 |  |
|  שוודיה | סוורייטופליסטן | 59 |  |
|  שווייץ | המצעד השווייצרי | 32 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 57 |  |
|  ארצות הברית | מצעד שירי ה-R&B/היפ-הופ – סטרימינג | 48 |  |
|  ארצות הברית | מצעד שירי הראפ | 45 |  |
Thriller (שיר)

Thriller (בעברית: מותחן) הוא הסינגל השביעי והאחרון מתוך האלבום Thriller של הזמר והיוצר מייקל ג'קסון, אשר יצא ב-23 בינואר 1984.
השיר הפך לסינגל שביעי שמגיע לעשרת הגדולים במצעד הבילבורד האמריקאי, מתוך תשעת השירים באלבום. הוא הגיע למקום ראשון בצרפת, בלגיה וספרד ולפסגת מצעדים נוספים ברחבי העולם. השיר לווה בווידאו קליפ מושקע ויקר באורך 14 דקות, אשר זכה לפופולריות רבה וביקורות מצוינות. השיר זכה בשני פרסי גראמי והווידאו קליפ זכה בשלושה פרסי MTV.
רקע

השיר נכתב על ידי רוד טמפרטון והופק על ידי קווינסי ג'ונס. בתחילה הוא אמור היה להיקרא Starlight או Starlight Love, אך שונה לבסוף ל-Thriller. כאשר טמפרטון כתב את השיר הוא רצה שבסוף השיר יהיה קטע דיבור. לשם כך הביא את וינסנט פרייס.
וידאו קליפ

הווידאו-קליפ בוים על ידי ג'ון לנדיס וצולם באתרים שונים בניו יורק ובלוס אנג'לס. לנדס טען שתקציב הפקת הווידאו-קליפ עמד על חצי מיליון דולר, למרות הערכות המדברות על תקציב שבין שמונה מאות אלף, למיליון דולר. אורך הווידאו קליפ 14 דקות והוא הוצג בערוץ MTV בצורה אינטנסיבית. במקביל להוצאתו, שוחרר סרט תיעודי באורך 45 דקות המציג את מאחורי הקלעים של הפקת הווידאו קליפ. ערוץ MTV שילם 250 אלף דולר לזכויות הבלעדיות של הסרט התיעודי, רשת "שואוטיים" שילמה 300 אלף דולר עבור זכויות השידור, ורשת וסטרון וידאו שילמה 500 אלף דולר עבור שיווק הקלטות והשתתפות ברווחים. הוא נחשב לאחד מהווידאו קליפים היקרים ביותר בכל הזמנים.
וידאו קליפ > עלילה

הווידאו קליפ צולם באווירת שנות החמישים. הוא פותח עם אדם בשם מייקל. מייקל וחברתו יוצאים לדייט והולכים לכיוון היער ומייקל מציע לה נישואים. היא נענית להצעתו והוא עונד לה טבעת. מייקל מזהיר את ארוסתו כי הוא שונה מאחרים. היא מבולבלת ומתחיל להתגלות ירח מלא מבין העננים. מייקל מתחיל להתעוות ולהשתנות בייסורים לאיש זאב. היא בורחת בבהלה אך הוא משיג אותה מפיל אותה על האדמה ומסתער עליה. הסצנה נקטעת ועוברת לסרט באולם קולנוע שם צופים מייקל וחברתו בסרט הנקרא "מותחן". מייקל נראה נהנה מהסרט אם כי חברתו עוזבת מפוחדת את אולם הקולנוע ומייקל בעקבותיה. הוא מנסה להרגיע אותה. היא טוענת שהיא לא מפחדת והוא לא מאמין לה. הזוג מתחיל ללכת בדרך מעורפלת וחולפים על בית קברות, כאשר מתים יוצאים מקבריהם כזומבים ומתקדמים לעבריהם. הזומבים מקיפים את מייקל וחברתו כשלפתע מייקל גם הופך לזומבי בעצמו. חבורת הזומבים מבצעים קטע ריקוד ושרים את השיר. חברתו של מייקל בורחת בצרחות ותופסת מחסה בבית נטוש. מייקל וחבורת הזומבים מוצאים את הבית פורצים אותו ומתחילים בחיפוש אחר הבחורה. הם מוצאים אותה ומייקל שולח את ידו לעברה וכשמצליח לגעת בה היא צורחת בבהלה ומייקל לא מבין מה קרה, מתברר לה שהכל היה חלום. היא נרגעת ומייקל מציע להחזיר אותה הביתה. כאשר הם הולכים, מייקל מביט למצלמה ומציג עיניים צהובות של אדם הזאב, ונשמע ברקע קול צחוק לעגני ומפחיד.
הווידאו קליפ מלווה כולו בערפל ואווירת סרט אימה עם חריקות דלתות ומוזיקת רפאים.
וידאו קליפ > תגובות

הווידאו קליפ היה מועמד לשישה פרסי קליפים של MTV וזכה בשלושה.
ב-2001 דורג הווידאו קליפ במקום הראשון ברשימת 100 הווידאו קליפים של ערוץ VH1‏.
ב-1999 דירגה MTV את הווידאו קליפ כטוב ביותר שנעשה אי פעם.
ב-2011 צוין הווידאו קליפ כאחד מ-30 הווידאו קליפים הטובים בכל הזמנים על ידי מגזין טיים.
מצעדים ודרוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 4 |  |
|  ארצות הברית | בילבורד רית'ם אנד בלוז | 3 |  |
|  ארצות הברית | בילבורד שירי דאנס/קלאב | 1 |  |
|  ארצות הברית | בילבורד Adult Contemporary | 24 |  |
|  הממלכה המאוחדת | מצעד הסינגלים הבריטי | 10 |  |
|  ולוניה | אולטראטופ 40 | 1 |  |
|  ספרד | PROMUSICAE | 1 |  |
|  צרפת | SNEP | 1 |  |
|  קנדה | קנדה הוט 100 | 3 |  |
לאחר מותו של ג'קסון ב-2009, חזר השיר למצעדי העולם:
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 16 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | - |  |
|  ארצות הברית | בילבורד שירים דיגיטליים | 2 |  |
|  גרמניה | GfK – טופ 100 | 9 |  |
|  דנמרק | היטליסטן | 25 |  |
|  הממלכה המאוחדת | מצעד הסינגלים הבריטי | 12 |  |
|  ולוניה | אולטראטופ 40 | 2 |  |
|  יפן | יפן הוט 100 | 41 |  |
|  ניו זילנד | המצעד הניו זילנדי הרשמי | 12 |  |
|  ספרד | PROMUSICAE | 1 |  |
|  פינלנד | המצעדים הפיניים הרשמיים | 11 |  |
|  פלנדריה | אולטראטופ 50 | 3 |  |
|  צרפת | SNEP | 3 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 3 |  |
מצעדים ודרוגים > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B | 47 |  |
מצעדים ודרוגים > מצעדי עשור

|   ‏‏‏  מצעדי עשור (1980-89)> מדינה |   ‏‏‏  מצעדי עשור (1980-89)> מצעד |   ‏‏‏  מצעדי עשור (1980-89)> מיקום שיא |   ‏‏‏  מצעדי עשור (1980-89)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 23 |  |
פרסים ודרוגים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1984 | גראמי | ההקלטה המעובדת הטובה ביותר - לא קלאסית — Thriller | זכייה    |
|  1984 | גראמי | מבצע הפופ הטוב ביותר - גבר — Thriller | זכייה     |
מקור:
קמי בדנוק

אולוקמי אולופונטו אדגוקה בדנוק (באנגלית: Olukemi Olufunto Adegoke Badenoch; נולדה ב-2 בינואר 1980) היא פוליטיקאית בריטית העומדת מאז נובמבר 2024 בראש המפלגה השמרנית ומכהנת כראש האופוזיציה בפרלמנט הבריטי. בשנים 2022–2024 כיהנה כמזכירת המדינה לענייני סחר בין-לאומי, נשיאת מועצת המסחר, ושרה לענייני נשים ושוויון. מייצגת מאז 2024 את מחוז הבחירה החדש צפון מערב אסקס, לאחר שבשנים 2017–2024 ייצגה את מחוז ספרון וולדן. לפני שנבחרה לעמוד בראשות המפלגה כיהנה כשרה לענייני שיכון, קהילות ושלטון מקומי בממשלת הצללים של סונאק.
בדנוק נחשבת לנציגה של הימין הפוליטי במפלגה השמרנית, יצאה בעבר כנגד התיאוריה הביקורתית של הגזע ומאופיינת כשמרנית מבחינה חברתית ו"אנטי-ווק"). כשרה לענייני שוויון התנגדה בדנוק להצעה לאפשר לטרנסג'נדרים וטרנסג'נדריות להגדיר את זהותם במקום העבודה, ולחדרי שירותים כלל־מגדריים במבני ציבור.
ביוגרפיה

בדנוק נולדה בווימבלדון להורים ממוצא ניגרי. אביה פמי היה רופא משפחה, ואמה פיי היא פרופסור לפיזיולוגיה שלימדה באוניברסיטת לאגוס. בילדותה חייתה בלאגוס ובארצות הברית, שם הרצתה אמה. בגיל 16 חזרה לבריטניה ועברה להתגורר לגור עם חברה של אמה לאחר הידרדרות המצב הפוליטי והכלכלי בניגריה. במקביל ללימודי התיכון שלה עבדה בעבודות מזדמנות, בין היתר בסניף של מקדונלד'ס.
היא למדה הנדסת מערכות מחשבים באוניברסיטת סאסקס, והשלימה תואר שני בהנדסה בשנת 2003. בין השנים 2003–2006 עבדה כמהנדסת תוכנה בחברת "לוגיקה" (לימים CGI Group), ובמקביל למדה לתואר ראשון במשפטים בבירקבק, אוניברסיטת לונדון, שאותו השלימה ב-2009. מאוחר יותר פנתה לקריירה בתחום הבנקאות, ועבדה עבור "רויאל בנק אוף סקוטלנד", בבנק הפרטי "Coutts", וכמנהלת דיגיטל במגזין "הספקטייטור".
קריירה פוליטית > במועצת לונדון

בדנוק הצטרפה למפלגה השמרנית בשנת 2005 בגיל 25. בבחירות הכלליות של 2010 התמודדה במחוז הבחירה דולוויץ' ו-ווסט נורווד מול מועמדת הלייבור טסה ג'ואל, והפסידה. ב-2012 התמודדה מטעם המפלגה השמרנית בבחירות למועצת לונדון והוצבה במקום החמישי ברשימה הכלל-לונדונית. השמרנים זכו בשלושה מושבים בלבד מהרשימה הכלל-לונדונית, ובדנוק נותרה מחוץ למועצה. כעבור שלוש שנים, בבחירות הכלליות של 2015, נבחרה לפרלמנט, והתפטרה ממושבה במועצת לונדון. גם המועמדת במקום הרביעי ברשימה, סואלה ברוורמן, נבחרה לבית הנבחרים, וכך הוכרזה בדנוק כחברת המועצה החדשה. היא שמרה על מקומה במועצה גם בבחירות 2016. היא תמכה בברקזיט במשאל העם לחברות באיחוד האירופי בבריטניה ב-2016.
בפרלמנט

בבחירות הכלליות ב-2017 הייתה בדנוק מועמדת אפשרית מטעם המפלגה השמרנית במחוז הבחירה המפסטד וקילבורן, אך לא זכתה לבסוף במועמדות. בסופו של דבר התמודדה במחוז ספרון וולדן, שהמפלגה השמרנית זכתה בו באופן מסורתי, וניצחה ברוב של 41% מהקולות.
בנאום הבכורה שלה כחברת פרלמנט ב-19 ביולי, היא הצהירה כי למרות שהיא אזרחית בריטית ונולדה בבריטניה, היא רואה את עצמה כדור ראשון למהגרים, היות שבילתה את ילדותה בניגריה. כמו כן תיארה את ההצבעה לברקזיט כ"הצבעת האמון הגדולה ביותר אי פעם בפרויקט של הממלכה המאוחדת", וסיפרה כי היא רואה בפוליטיקאים השמרנים וינסטון צ'רצ'יל, אייריי ניאב ומרגרט תאצ'ר את גיבוריה האישיים.
בדנוק תמכה בהצעת הברקזיט של ראש הממשלה תרזה מיי בתחילת 2019, ובמרץ אותה שנה התנגדה להצעה למשאל עם נוסף על הסכם הפרישה, וכן התנגדה ליצירת איחוד מכס עם האיחוד האירופי. באוקטובר הצביעה בעד הסכם הפרישה שהציג בוריס ג'ונסון.
לקראת הבחירות לראשות המפלגה השמרנית ב-2019, ושנתיים בלבד לאחר בחירתה לפרלמנט, הוזכר שמה של בדנוק כמתמודדת אפשרית, אך היא לא התמודדה ותמכה במועמדותו של מייקל גוב. בבחירות הכלליות בדצמבר 2019 היא נבחרה מחדש ברוב של 43.7% מהקולות. בבחירות 2024 נבחרה שוב לפרלמנט (מטעם המחוז החדש צפון-מערב אסקס) בעת שמפלגתה נחלה מפלה קשה.
בפרלמנט > כחברת ממשלה

ביולי 2019 מונתה בדנוק לתפקיד תת-שרה לענייני ילדים ומשפחות. בפברואר 2020 היא מונתה לשרה זוטרה במשרד האוצר ולתת-שרה לענייני שוויון במשרד לסחר בין-לאומי. מאז מרץ 2020 היא גם חברה בוועדה הפרלמנטרית המפקחת על הוצאות הממשלה.
בסבב המינויים של ספטמבר 2021 קודמה בדנוק לתפקיד שרה לענייני שוויון, וכן מונתה לשרת השיכון, קהילות וממשל מקומי. ימים ספורים לאחר המינוי שונה שם המשרד ל"משרד להשוואת מעמד קהילות" (Minister of State for Levelling Up Communities). ב-6 ביולי 2022 התפטרה בדנוק מהממשלה, ויומיים לאחר מכן הכריזה על מועמדותה לראשות המפלגה השמרנית במקומו של ג'ונסון. היא סיימה את המרוץ לאחר שזכתה ב-59 קולות בלבד בסיבוב ההצבעה הרביעי בהתמודדות.
בספטמבר 2022, לאחר שליז טראס הפכה לראשת ממשלה, מונתה בדנוק לשרה לענייני סחר בין-לאומי. במשבר הממשלתי שנוצר לאחר כהונתה קצרת המועד של טראס, תמכה בדנוק במועמדותו של רישי סונאק, וכתבה במאמר ל"טיימס" כי הוא "המנהיג הרציני והישר שאנחנו צריכים". לאחר בחירתו של סונאק לראשות הממשלה הוא אישר מחדש את מינויה כשרה לענייני מסחר בין-לאומי, והיא קיבלה בנוסף גם את תפקיד השרה לענייני נשים ושוויון.
בינואר 2023 ספגה בדנוק ביקורת לאחר שמינתה את ג'ואן קאש, אחת התורמות לקמפיין שלה לראשות המפלגה, לנציבה בוועדת השוויון וזכויות האדם (EHRC), מבלי להצהיר על הקשר ביניהן. בדנוק הדפה את הביקורת ואמרה כי לקאש יש "רקורד של קידום זכויות נשים וחופש הביטוי".
השקפותיה הפוליטיות

רבים רואים בבדנוק נציגה של הצד הימני במפלגה השמרנית. היא עצמה תיארה את עצמה כממוקמת ב"אגף הליברלי" של המפלגה השמרנית וכליברטריאנית ש"לא נוטה שמאלה בשום דבר". היא ציינה כי הושפעה מהפילוסוף רוג'ר סקרוטון והכלכלן תומאס סואל.